கேள்வி: இலங்கா (இனம்) பற்றி விளக்கவும்.
பதில்: இலங்கா (''Langah'') என்பது பலுச்சிசுத்தானம், சிந்து மாகாணம் மற்றும் தெற்கு பஞ்சாபில் இருக்கும் ஒரு பழங்குடியினமாகும். இவர்கள் ஜாட் இன மக்கள் மற்றும் ராஜ்புத் என கருதப்படுகிறார்கள். கி.பி.1445 முதல் 1540 வரை, அர்குன் விரட்டியடிக்கப்படுவதற்கு முன்பு, 1445 முதல் 1540 வரை தெற்கு பஞ்சாபில் உள்ள முல்தான் மற்றும் அதைச் சுற்றியுள்ள பகுதிகளை ஆட்சி செய்த இலங்கா சுல்தானகத்தை நிறுவுவதில் இவர்கள் பெரும்பாலும் அறியப்படுகின்றனர். பழங்குடியினரான இவர்கள் தங்களது பல்வேறு தலைவர்களின் கீழ் முல்தான் பிராந்தியத்தில் ஒரு முக்கிய சக்தியாக தொடர்ந்து இருந்தனர். நசிருதீன் உமாயூன் பின்வாங்கலின் போது, தலைவன் பக்சு கான் இலங்கா முல்தானைச் சுற்றியுள்ள பல கோட்டைகளைக் கட்டுப்படுத்தினார். பின்வாங்கிய முகலாய இராணுவத்திற்கு 100 படகுகளில் தானியங்களை வழங்கினார். பின்னர், பக்சு முல்தான் பிராந்தியத்தில் தனது சுதந்திர ஆட்சியை நிறுவிய சூர் பேரரசு எதிராக கிளர்ச்சியில் இலங்காக்களை வழிநடத்தினார், இருப்பினும் அவர் சூர் தளபதி ஐபத் கானால் தோற்கடிக்கப்பட்டார். அக்பர் ஆட்சியில், இலங்காவின் ஒரு பகுதியினர் சோர் பகுதியை ( பர்கனா ) (இன்றைய ஜாங் மாவட்டம் ) வைத்திருந்தனர். இலங்காவின் மகன் சேர் அலி கஸ்பா தீசாவின் சிக்தாராக இருந்தார். ஆங்கிலேயர் காலத்தில், இலங்கா பழங்குடியினர் முல்தான் மாவட்டத்தில் குறிப்பிடத்தக்க இருப்பைக் கொண்டிருந்தனர். அங்கு அவர்கள் செனாப் ஆறு மற்றும் சத்லஜ் ஆறு ஆறுகள் சங்கமிக்கும் இடத்தில் ஒரு முக்கிய பழங்குடியினராகக் கருதப்பட்டனர்.